google/wiki40b huggingface dataset:
Penny (Teória veľkého tresku)

Osobnosť

Pochádza z Omahy v štáte Nebraska. Penny je servírka v miestnej reštaurácii Cheesecake Factory s plánom stať sa herečkou. Je v znamení Strelca, čo znamená, že sa narodila medzi 22. novembrom až 21. decembrom. 
V kontraste so zvyškom skupiny (hlavný zdroj vtipov) Penny nie je toľko intelektuálne nadaná, ani sa nevyzná v technických veciach. Zato má ale skvelé sociálne cítenie a vie veľa o pop-kultúre. Je neporiadna a neorganizuje upratovanie vo svojom byte, ale nevadí jej to. Ďalej tiež verí v horoskopy, často sa s Sheldonom háda o ich presnosti.
Zvyčajne je veľmi milá a prívetivá, dokáže sa ale veľmi naštvať, napríklad keď sa Sheldon vlámal k nej do bytu, aby tam upratal, alebo keď sa s ňou pokúša flirtovať Howard Wolowitz. Leonard ju prirovnal k Hulkovi, keď sa naštve.

Meno

Na rozdiel od ostatných postáv v seriáli priezvisko Penny nebolo nikdy uvedené. Tvorca seriálu Bill Prady priznal, že v budúcnosti sa nakoniec objaví. Je ale dosť možné, že sa priezviskom volá Johnson - v jednej epizóde sa spomína, že v opitosti mala fingovanú svadbu so svojím ex-priateľom Zack Johnsonom. Neskôr sa však ukázalo, že svadba bola skutočná.
Prvýkrát bolo jej plné meno spomenuté, keď hrala online hru Age of Conan, kde mala prezývku "Kráľovná Penelope", anglicky "Queen Penelope".
Existuje aj teória, podľa ktorej jej priezvisko (aspoň pred spomínanú svadbou) znie Wyatt, pretože v rozhovore Penny a Leonardove matky vyšlo najavo, že jej otec sa volá Bob. O necelé dve série neskôr sa však jej otec objavuje v seriáli a Leonard mu hovorí Wyatt. Pretože Penny vtedy v rozhovore s Leonardova matkou citovala svoju matku, ktorá ho oslovila "Bob", je dosť nepravdepodobné, že by Bob bolo priezvisko jej otca, pretože by to malo byť krstné meno a priezvisko je teda Wyatt. Penny by sa preto mala volať Penny Wyatt (po slovensky Penny Wyattová).
V 9.sérii  už dochádza k svadbe Penny a Leonarda, čím Penny získava priezvisko Hofstadter.

Rodina

V seriáli sa o jej rodine veľa nehovorí. Z rozhovorov zo seriálu vyplýva, že má otca, ktorý si želal syna a dával jej to najavo. Naučil Penny strieľať z pištole. V epizóde "Komplikovanosť vzťahov" príde otec za svojou dcérou na návštevu a Penny sa obáva oznámiť mu, že sa s Leonardom rozišla (jej otec si Leonarda dosť obľúbil). Penny preto Leonarda prehovorí, aby pred jej otcom predstieral, že spolu stále chodia.
V jednej epizóde kupuje Penny darček svojmu trinásťročnému synovcovi. Zmienila sa tiež o svojej sestre, ktorá má problémy s manželom a bratovi, ktorý má podmienku.

Práca

Penny je zamestnaná ako čašníčka v pasadenskej reštaurácii Cheesecake Factory. Túži sa stať profesionálnou herečkou. Jazdí preto na castingy, ale výraznejší úspech ju míňa. Jej jedinou úlohou je účinkovanie v reklame na liek proti hemoroidom. Vo 8.sérii se stala farmaceutickou zástupkyňou vo firme, v ktorej pracuje Bernadette.
Husotvaré

Husotvaré alebo zúbkozobce (Anseriformes, Anatiformes) sú rad letcov. Medzi zúbkozobce patrí napríklad hus alebo kačica.

Charakteristika

Sú to stredne veľké až veľké vtáky so zhora splošteným zobákom, ktorý má na konci rohovinový „nechet“. Na okraji zobáka sú priečne rohovinové zúbky na cedenie vody a bahna. Nohy majú krátke s blanou medzi troma prstami. Majú hustú vrstvu páperia. Väčšinou žijú v pároch.
Mézerolles

Poloha

Obec má rozlohu 6,44 km². Najvyšší bod je položený 116 m n. m. a najnižší bod 41 m n. m.

Obyvateľstvo

Počet obyvateľov obce je 200 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montgru-Saint-Hilaire

Poloha

Obec má rozlohu 3,24 km². Najvyšší bod je položený 181 m n. m. a najnižší bod 78 m n. m.

Obyvateľstvo

Počet obyvateľov obce je 33 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gouy-sous-Bellonne

Poloha

Obec má rozlohu 5,47 km². Najvyšší bod je položený 61 m n. m. a najnižší bod 29 m n. m.

Obyvateľstvo

Počet obyvateľov obce je 1 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koválovecký potok

Koválovecký potok je potok na Záhorí, preteká východnou časťou okresu Skalica. Je to pravostranný prítok Chvojnice, má dĺžku 6,5 km a je tokom IV. rádu.

Prameň

Pramení na južnom okraji Bielych Karpát (podcelok Žalostinská vrchovina) na juhozápadnom úpätí vrchu Čupy (574,3 m n. m.), v lokalite Cerovina, v nadmorskej výške približne 380 m n. m.
Milétos (mytológia)

Milétos alebo Mílétos (starogr. Μίλητος - Milétos/iný prepis: Mílétos) je v gréckej mytológii syn boha Apolóna a Areie.(podľa iných vezií Déiony, alebo Akakallidy)
Podľa najznámejšej verzie mýtu bol Milétos syn boha Apolóna a Areie, dcéry Kleocha z Kréty. Milétos bol krásny muž o ktorého priazeň súperili synovia Európy a najvyššieho boha Dia, Minós a Sarpédón. Ohľaduplnejší z nich bol Sarpédón, ktorý mu v čase keď dotieravý Minos odišiel na vojenskú výpravu navrhol, aby utiekli. Milétos potom Krétu opustil a odišiel do Kárie, kde založil mesto Milétos a Sarpédón utiekol do Kilíkie, ktorá bojovala proti Lýkii. Sarpedón Kilíkii dopomohol k víťazstvu, za čo bol potom z vďaky korunovaný za kráľa Lýkie.
Antický autor Pausanias však uvádza, že Milétos pristal s krétskou armádou v Kárii pri meste zvanom "Anaktoria", kde vládol Asterios, syn Anaka, zakladateľa mesta. Kréťania po dobytí mesta zmenili jeho názov na Milétos.
Ďalší, ale rozsiahlejší príbeh hovorí, že matkou Miléta bola Akakallis, dcéra Minoa na Kréte. Minós ho ako novorodenca prikázal pohodiť v lese. Boh Apolón ale nedopustil, aby jeho dieťa zomrelo. Z jeho vôle ho v lese našla vlčica, ktorá ho potom dojčila svojim mliekom a ohrievala svojim telom. Neskôr sa ho ujal pastier, ktorý si ho odniesol do svojej koliby a vychovával ako svojho syna. V opatere pastiera potom z chlapca vyrástol krásny a odvážny mládenec o ktorého priateľstvo a náklonnosť sa uchádzali Minós a jeho brat Sarpédón. Keď neuspeli, Minós sa ho chcel zmocniť násilím a Sarpédón preto Milétovi odporučil, aby Krétu radšej opustil. Milétos jeho radu počúvol, nasadol na loď a odplavil sa do Kárie, kde si vo svojom novozaloženom meste Milétos zobral za manželku dcéru kráľa Euryta, Eidotheu, ktorá mu porodila dvojičky, syna Kauna a dcéru Byblis.
Podľa antického autora Parthenia z Nikaie, manželkou Miléta bola Tragasia, dcéra Kelaina.
Thomas Harris

Životopis

Harris sa narodil v meste Jackson v šáte Tennessee. Ako dieťa so svojou rodinou presťahoval do mesta Rich v štáte Mississippi. Bol introvertný a miloval knihy už na základnej škole. Neskôr študoval Angličtinu na Baylor University v meste Waco v Texase, kde promoval v roku 1964. Počas štúdia pracoval ako reportér pre miestne noviny Waco Tribune-Herald. V roku 1968 sa presťahoval do New Yorku, kde pracoval pre Associated Press až do roku 1974, kedy začal pracovať na svojej prvej knihe Čierna nedeľa.
Pierrefitte-sur-Sauldre

Poloha

Obec má rozlohu 74,96 km². Najvyšší bod je položený 148 m n. m. a najnižší bod 108 m n. m.

Obyvateľstvo

Počet obyvateľov obce je 843 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Horné Plachtince

Polohopis

Leží na severovýchodnom okraji Čebovskej pahorkatiny, geomorfologickej časti Ipeľskej kotliny, v okolí vystupujú Modrokamenské úboče, patriace do Krupinskej planiny. Obcou preteká Plachtinský potok. 
Prístup do obce zabezpečuje cesta III/2583, vedúca z Dolných (križovatka s cestou I/75 (Nové Zámky – Lučenec)) cez Stredných Plachtiniec. Veľký Krtíš je vzdialený 8 km juhovýchodným smerom, Šahy 45 km juhozápadným, Krupina 44 km severozápadným a krajské mesto 84 km severným smerom.

Turizmus

Obcou vedie  modro značený turistický chodník, spájajúci Modrý Kameň a Španí laz. Sivou farbou značený chodník vedie z centra obce na rázcestie Krížne cesty. 
Západne od obce je na vrchu Španí laz televízny a rozhlasový vysielač, no tiež meteorologický radar SHMÚ.
Pihem

Poloha

Obec má rozlohu 7,13 km². Najvyšší bod je položený 134 m n. m. a najnižší bod 70 m n. m.

Obyvateľstvo

Počet obyvateľov obce je 976 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Holloš

Doc. Vladimír Holloš (* 10. marec 1941, Žilina) je slovenský kameraman.
V rokoch 1962 - 1967 študoval na Katedre kamery na pražskej FAMU.
Kotíni

Kotíni (z lat. Cotini) bol pravdepodobne keltský kmeň sídliaci v 1. storočí pred Kr. až 2. storočí po Kr.  na území Slovenska.

Charakteristika

Boli zrejme identickí s archeologickou púchovskou kultúrou alebo tvorili jej podstatnú časť. Žili v horách stredného Slovenska severne od ilýrskych Osov, západne od Anartov a východne od Kvádov. Podľa ojedinelých názorov žili na Morave alebo v južnom Poľsku. Spomína ich k roku 10 pred Kr. tuskulské elógium. V 1. storočí po Kr. podľa Tacita pracovali pre Sarmatov (Poľsko) a Kvádov (juhozápadné Slovensko) v baniach na železo.
Napokon sa spomínajú v súvislosti s markomanskými vojnami, keď okolo 172 po Kr. nepomohli Rimanom proti Markomanom, začo ich Markus Aurélius, najneskôr 180 po Kr., (?všetkých) presťahoval do Dolnej Panónie. V Dolnej Panónii sa 223 - 251 naozaj spomínajú "kotínski občania" - cives Cotini. Ich opustené sídla ovládli Kvádi.
Bézac

Poloha

Obec má rozlohu 8,35 km². Najvyšší bod je položený 390 m n. m. a najnižší bod 248 m n. m.

Obyvateľstvo

Počet obyvateľov obce je 292 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meriam Ishagová

Protesty

Rozsudok vzbudil protesty niektorých krajín aj OSN. Online petíciu za zmiernenie trestu podpísalo viac ako 620 tisíc ľudí.
Na stranu Meriam sa postavilo mnoho osobností verejného života, v Česku napr. Tomáš Halík. „Ak by tento barbarský trest, odporujúci všetkým zásadám spravodlivosti a milosrdenstva, bol vykonaný, nielen Sudán tým stratí práva nazývať sa civilizovanou krajinou, ale opäť tým celosvetovo vážne utrpí povesť islamu a jeho vyznávačov,“ uviedol Halík.
Dušan Čaplovič

Politická činnosť

Dušan Čaplovič po roku 1970 v čase tzv. normalizácie vstúpil do KSČ. Od roku 2001 je podpredsedom strany SMER, ktorá od 1. januára 2005 pôsobí pod názvom SMER – sociálna demokracia a zároveň členom jej predsedníctva. Bol tieňovým ministrom školstva, vedy a kultúry za stranu SMERu. V roku 2002 bol zvolený za poslanca NR SR. Bol členom Výboru NR SR pre nezlučiteľnosť funkcií a Výboru NR SR pre vzdelanie, vedu, šport a mládež, kultúru a médiá. 
Počas vlády Roberta Fica v rokoch 2006 – 2010 bol podpredsedom vlády pre vedomostnú spoločnosť, európske záležitosti, ľudské práva a menšiny.
V rokoch 2010 – 2012 bol predsedom Výboru NR SR pre vzdelávanie, vedu, mládež a šport. Od 4. apríla 2012 bol ministrom školstva, 2. júla 2014 podal demisiu.
Od roku 2016 je poslanec NR SR zvolený za stranu SMER-SD. Kandidoval na 21. mieste. Dostal 2 962 platných prednostných hlasov. Je členom osobitného kontrolného výboru NR SR na kontrolu činnosti Vojenského spravodajstva a overovateľom výboru NR SR pre verejnú správu a regionálny rozvoj.
Ján Čmilanský

Život

Roku 1971 ukončil Vojenskú akadémiu Antonína Zápotockého vo Vyškove na Morave. Po jej absolvovaní sa stal vojakom z povolania, pričom získal hodnosť poručíka. Následne do roku 1978 vykonával vojenské veliteľské funkcie na úrovni čaty, rota a prápor. V období od roku 1979 až do roku 1982 bol veliteľom prieskumného práporu v Prešove. Od roku 1975 až do roku 1977 absolvoval postgraduálne interné štúdium na Vojenskej akadémii Antonína Zápotockého v Brne. Po jeho skončení vykonal v roku 1978 školenie v 10 mesačnom kurze pre veliteľov plukov v ZSSR. Následne bol v rokoch 1982 až 1984 vo výkone funkcie veliteľa motostreleckého pluku v Trebišove. Od roku 1984 až do roku 1994 postupne vykonával funkcie zástupcu veliteľa, náčelníka štábu a veliteľa tankovej divízie v Prešove. Veliteľom 2. armádneho zboru v Prešove sa stal 1. novembra 1994. Roku 1997 dosiahol prvú generálsku hodnosť. Svoju vojenskú kariéru ukončil vo funkcii zástupcu náčelníka generálneho štábu Ozbrojených síl SR v Bratislave. Ovláda ruský a anglický jazyk. Ženatý, otec troch detí.

Miesta vojenského pôsobenia

Vyškov, Prešov, Humenné, Brno, Michalovce , Trebišov, Solnečnogorsk, Bratislava
Sněhotice

História

Prvá písomná zmienka o obci pochádza z roku 1356.
Marseilles-lès-Aubigny

Poloha

Obec má rozlohu 9,88 km². Najvyšší bod je položený 198 m n. m. a najnižší bod 157 m n. m.

Obyvateľstvo

Počet obyvateľov obce je 670 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kibuc

Kibuc (hebr. קיבוץ, dosl. „zhromaždenie“) je zvláštna forma vidieckej poľnohospodárskej alebo (menej často) priemyselnej osady v Izraeli, v ktorej sa v rozličnej miere hospodári formou kolektívneho vlastníctva. Prvým kibucom bola osada Deganja, založená v roku 1909, v súčasnosti (2012) je v Izraeli 274 kibucov, v ktorých žije asi 127 tisíc obyvateľov.
Kibuce boli pôvodne úzko späté s ideológiou sionizmu a socializmu. Presadzovalo sa v nich rovnocenné postavenie žien a mužov, kolektívna výchova detí, kolektívne vlastníctvo, rovnaké finančné ohodnotenie jednotlivých členov a pod. V súčasnej dobe je táto ideologická spojitosť výrazne oslabená a mnohé kibuce fungujú na základe trhového hospodárstva.
Obyvateľ kibucu sa nazýva kibucník (z hebr. קיבוצניק).
Hybridná smerová odbočnica

90° hybridné smerové odbočnice

Táto skupina hybridných odbočníc sa často nazýva aj kvadratúrna a vzhľadom na podobné vlastnosti do nej patrí: Langeho odbočnica, štvorcová hybridná SO, kruhová hybridná SO. Dĺžky jednotlivých vedení majú veľkosť λ/4
V tejto časti sa budeme v krátkosti venovať štvorcovej hybridnej SO.
V prípade, že ide o skladanie signálov, budú na vstupe 2 vektory s hodnotami A a B. Výstupné hodnoty majú fázu posunutú o 90º:
Ak by sme hovorili o deliči, na vstup by prichádzal len jeden signál, druhý vstupný otvor by bol izolovaný a energia by sa rozdelila na polovicu (3dB) na 2 výstupy.
Štvorcové hybridné odbočnice majú pomerne malú šírku pásma, ktorá je približne 5% strednej frekvencie a sú úzkopásmovejšie ako kruhové hybridné SO.

180° hybridné smerové odbočnice

Zahŕňajú magické T konštruované pomocou vlnovodu a cirkulátor (rat-race).
Cirkulátor na princípe skladania signálov:
Ako delič:
Pri budení do brány 1 (2) sú výstupné signály 2 a 3 (1 a 4) vo fáze.
Pri budení do brány 3 (4) sú výstupné signály 1 a 4 (2 a 3) v protifáze.
Cirkulátor má obvod dĺžky 1,5λ.

Konverzia štvorcovej odbočnice na 180° hybrid

V niektorých aplikáciách je miesto 90° výhodnejšie použiť 180° hybrid, kvôli komplikovanému rozmiestneniu brán. U štvorcovej odbočnice je „sčítavacia“ brána medzi deliacimi. Riešenie môže byť veľmi jednoduché a to napríklad pridaním 90° sekcie na jednu z brán štvorcovej odbočnice.
Marnoz

Poloha

Obec má rozlohu 4,87 km². Najvyšší bod je položený 616 m n. m. a najnižší bod 276 m n. m.

Obyvateľstvo

Počet obyvateľov obce je 400 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Breza (okres Námestovo)

Poloha a charakteristika

Obec Breza sa rozprestiera v Podbeskydskej vrchovine na brehu rieky Bielej Oravy. Bola založená okolo roku 1580, osídlením obyvateľmi z Lokce, na základe valašského práva. Patrila Oravskému panstvu a spravovali ju dediční richtári.
Obec Breza sa rozprestiera na ľavom brehu rieky Biela Orava v nadmorskej výške 604 m n. m. Najvyššími geodetickými bodmi územia sú stredohory Zraz (968 m n. m.), Vyšná Poperačka (1 042 m n. m.) a Vráta (1 051 m n. m.), ktoré sú od seba oddelené dolinou Kýčery. Celková výmera územia je 2 251 ha tvaru lichobežníka. Väčšinu katastrálneho územia tvoria lesy s porastom smreka obyčajného spestrené rôznymi rastlinami, trávami, kríkmi, ako lieska obyčajná, čučoriedka obyčajná, ruža šípová, breza biela, ojedinele buk obyčajný a pod. Brezanský chotár je známi výskytom lesných plodov, najmä jedlých húb, ktoré lákajú mnohých návštevníkov.

Dejiny

Prvá známa písomná zmienka o obci Breza je v daňovom súpise z roku 1593. Osada v tom čase ešte neplatila zemepánovi nijaké dane, ale jej obyvatelia si stavali nové domy na drsných a hornatých miestach. Je to nepriamy dôkaz toho, že osada existovala už niekoľko rokov predtým. Preto sa za rok vzniku považuje rok 1590. Názov Breza dostala údajne podľa brezového hája, ktorý sa nachádzal na začiatku dediny. V Breze sa obyvatelia od začiatku venovali poľnohospodárstvu, chovu dobytka a pltníctvu. Obec sa rýchlo rozvíjala a v roku 1761 mala už 400 obyvateľov. V roku 1867 žilo v obci 200 rodín a 1 005 obyvateľov, ktorí chovali 185 koní, 235 volov, 193 kráv, 160 jalovíc, 68 teliat, 796 oviec a 296 jahniat, 105 kôz, 194 ošípaných a 372 husí. V roku 1882 mala obec Breza 191 domov a 1 203 obyvateľov. Pokojný život a rozvoj obce takmer každoročne narúšali povodne (1818 a 1958) a rozmary počasia (prietrž mračien, ľadovec), ale aj požiare, ktoré narobili nemalé škody (1929, zhorelo 75 domov a 247 hospodárskych stavov). Obec však neobišli ani epidémie cholery, pri ktorej v roku 1831 zomrelo od septembra do decembra 136 ľudí a v roku 1873 zomrelo 52 ľudí.
Rieka Biela Orava poskytovala možnosť obživy i zárobku pri doprave dreva, a tak ľudia pltníčili do Tvrdošína, ale aj do Žiliny. Na živobytie sa ťažko zarábalo. Keď sa zdalo, že nastanú lepšie časy, prišli živelné pohromy, požiare, povodne, krupobitie, ktoré navnivoč premenili ťažko nadobudnuté imanie či úrodu. Ak sa neurodilo, bol hladomor a ľudia odchádzali za zárobkom do Ameriky. Po nástupe fašizmu k moci a po vypuknutí 2. svetovej vojny mnohí obyvatelia so zbraňou v ruke vystúpili v Slovenskom národnom povstaní. Viacerí z nich položili svoje životy v boji za oslobodenie. Po oslobodení sa život zmenil. Dedina sa začala zveľaďovať. Začalo sa stavať a časom bolo v obci otvorené zdravotné, kultúrne a o čosi neskôr obchodné stredisko. Breza získala svoju súčasnú podobu.
Saint-Céré

Poloha

Obec má rozlohu 11,33 km². Najvyšší bod je položený 523 m n. m. a najnižší bod 141 m n. m.

Obyvateľstvo

Počet obyvateľov obce je 3 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poluvsiansky potok (prítok Stránskeho potoka)

Prameň

Pramení viacerými prameňmi v území nazývanom Lúžok (medzi Kameňcom a Skotňou) nad obcou Poluvsie. Hlavný prameň sa nachádza vo výške 475 m n. m..

Opis toku

Od prameňa tečie málo výdatný potôčik severným smerom (čiastočne podzemím) okolo obecného družstva až k rázcestiu Medzihorskej cesty a cesty k cintorínu, kde sa stáča na západ. Prechádza zväčša južnou stranou obce a až pri autobusovej otočni prechádza podzemím na severnú časť. Pár metrov pred sútokom so Stránskym potokom je vybudovaný mostík pre cestu, ktorá vedie do Stránskeho. Do Stránskeho potoka sa vlieva v nadmorskej výške 400 m n. m., ktorý po cca 400 metroch končí sútokom s Rajčankou.

Využitie

Kedysi sa potok využíval ako stoka, ale po zavedení kanalizácie sa čistota vody v ňom zlepšila.
Panoplosaurus

Opis

Panoplosaurus bol pomerne veľký ankylosaurus dorastajúci do dĺžky 5 až 7 metrov. K znakom tohto dinosaura patrí pomerne krátka no široká hlava a telo, ktoré mal chránené silným pancierom, ktorý bol pokrytý rôzne usporiadanými platňami a hrbolcami a vďaka ktorému sa dokázal brániť pred predátormi. Živil sa pravdepodobne nízko rastúcou vegetáciou.
Mojmír Božík (1962)

Reprezentácia

V slovenskom drese neodohral žiaden zápas. Reprezentoval Česko-Slovensko na Majstrovstvách sveta v ľadovom hokeji hráčov do 18 rokov v roku 1980, na Majstrovstvách sveta v ľadovom hokeji hráčov do 20 rokov v rokoch 1981 a 1982, a tiež na Majstrovstvách sveta v ľadovom hokeji v rokoch 1986, 1987 a 1990. Hral aj na Kanadskom pohári v roku 1987 a Zimných olympijských hrách v roku 1988 v Calgary. Za Česko-Slovensko odohral 128. zápasov a dal 8. gólov.
Couvin

Obyvateľstvo

Mesto má približne 15 502 obyvateľov (2010).
Prepad Cremony

Priebeh bitky

Rakúski granátnici sa v noci tajne vkradli do mesta vyschnutým kanálom, ktorého polohu im prezradil farár jedného z Cremonských kostolov, nečakaným útokom sa zmocnili strážnice a Brány sv. Margaréty a vpustili dovnútra ďalšie jednotky. Rýchlo obsadili veľkú časť mesta, ale potom sa vyskytli veľké problémy. Početne výrazne silnejšia francúzska posádka sa spamätala omnoho rýchlejšie, ako sa očakávalo, a odrazila pokus o rýchle dobytie citadely a keď divé husi (Íri verní Jakubovi II. bojujúci vo francúzskych službách) ubránili Pádsku bránu pred útokom druhej polovice Eugenových mužov, začalo byť zrejmé, že útok neuspel. Ku Cremone sa urýchlene začali sťahovať francúzske jednotky z okolia a hrozilo nebezpečenstvo, že cisárski budú zovretí presilou v meste medzi hradbami a citadelou, a rozdrvení. Eugen teda prikázal ustúpiť a s bohatou korisťou a asi 300 zajatcami Cremonu opustil.
Husí potok (prítok Teleka)

Prameň

Pramení v geomorfologickom celku Spišsko-šarišské medzihorie, v podcelku Šarišské podolie, východne od obce Drienica v nadmorskej výške cca 510 m n. m.
Reproduktorová sústava

Reproduktorová sústava je zariadenie na premenu elektrického signálu z audio zariadení na počuteľný zvuk. Reproduktorové sústavy sa používajú pre ozvučenie vo frekvenčnom pásme počuteľnom pre ľudské ucho (20 Hz – 20 kHz). Reproduktorová sústava je finálny výrobok určený konečnému spotrebiteľovi. Tomu zodpovedá aj kvalita a tvar vyhotovenia.
Konštrukčne navonok pozostáva z ozvučnice (reproduktorovej debny), v ktorej sú inštalované elektrické zariadenia: elektroakustické meniče (reproduktory), pasívne elektricke  obvody (LC výhybka), elektronika (zosilňovač, ekvalizér, displej) a elektrické prípojné miesto (konektor).

Materiál

Reproduktorové sústavy musia mať tuhosť, aby nedochádzalo k nežiaducim parazitickým kmitom, vibráciám, rezonanciám. Preto sa vyrábajú z tuhého materiálu najlepšie so zložitou vnútornou štruktúrou pohlcujúcou vibrácie. Ideálna je hrubá drevotrieska,    preglejka, MDF, plast (obvykle tenkostenný, ale s rebrovaním), kov, ale aj betón a iné neštandardné materiály. Vnútro ozvučnice býva vystlané tlmiacim materiálom (vatelín). Veľkosť ozvučnice závisí hlavne na parametroch basového (stredového) reproduktora.

Elektrické prvky v reproduktorovej sústave

Každá kvalitnejšia reproduktorová sústava, či už aktívna alebo pasívna obsahuje obvykle viacero obvodov slúžiacich na zosilnenie, usmernenie, vyhladenie alebo separovanie privádzaného hudobného signálu.

Elektrická výhybka

Potrebnou súčasťou viacpásmových reproduktorových zostáv je elektrická LC frekvenčná výhybka, ktorá slúži na rozdelenie privádzaného signálu do niekoľkých frekvenčných pásiem. Pretože dnešné potreby pre kvalitný posluch hudby sú vyššie ako v minulosti, do reproduktorových sústav sa osadzuje niekoľko reproduktorov špecializovaných pre jednotlivé frekvenčné pásma. Ide hlavne o dvojpásmové (stredobasový a stredovýškový reproduktor) a trojpásmové (basový, stredový a výškový reproduktor) zostavy.
Základné časti výhybky sú krabicové (zvitkové, elektrolytické kondenzátory s nízkou impedanciou) zadržiavajúce nízke frekvencie a tlmivky (cievky) zadržiavajúce vysoké frekvencie. Pomocou týchto pasívnych súčiastok zapojených do série môžeme ľahko odvodiť väčšinu jednoduchších pasívnych výhybiek. Aktívne výhybky obsahujú integrované obvody a sú často kvalitnejšie a preladiteľné, ale potrebujú vlastný zdroj napájania.

Ochranné obvody

Tieto obvody slúžia na vyhladenie chodu meničov v reproduktorovej zostave a na ich ochranu. Ide prevažne o obvody obmedzovača nárazového prúdu, oneskoreného pripojenia / odpojenia reproduktorov pri ich zapnutí/vypnutí, limitácie výkonu zosilňovača (limiter), ochrany reproduktorov pri jednosmernom napätí a tepelnej a mechanickej ochrany.
Letisko Spišská Nová Ves

Poloha

Nachádza sa v južnej časti regiónu Spiš, juhozápadne od mesta Spišská Nová Ves.

Charakteristika

Dvojica trávnatých vzletových a pristávacích dráh má dĺžku 1362 a šírku 70 m. V súčasnosti je letisko bez pravidelných liniek.
Venlo

Dejiny

V meste a jeho okolí sa našli archeologické nálezy dokazujúce prítomnosť Keltov a Rimanov na tomto území. Boli tu tiež nájdené zvyšky rímskeho mosta. Na začiatku druhej svetovej vojny sa v meste odohral incident, ktorý neskôr nacisti využili ako zámienku na napadnutie Holandska. Počas okupácie nacisti deportovali a zlikvidovali väčšinu obyvateľov Židovskej národnosti. V dôsledku svojej strategickej polohy a prítomnosti cestného i železničného mosta cez Másu bolo mesto viackrát vystavené Spojeneckým náletom.